Na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13-pročišćeni tekst) i članka 6. Pravilnika o provođenju postupaka jednostavne nabave robe, radova i usluga Grada Koprivnice („Glasnik Grada Koprivnice“ broj 1/17) - u daljnjem tekstu: „Pravilnik“, zamjenik koji obnaša dužnost gradonačelnika Grada Koprivnice dana 17. svibnja 2017. godine, donio je

**ODLUKU**

**o početku postupka i imenovanju stručnog povjerenstva za pripremu i provedbu postupka**

**jednostavne nabave za nabavu računalne opreme za osnovne škole**

**I.**

Donosi se Odluka o početku postupka i imenovanju stručnog povjerenstva za pripremu i provedbu postupka jednostavne nabave za nabavu računalne opreme za osnovne škole.

Javni naručitelj jednostavne nabave je Grad Koprivnica, Zrinski trg 1, Koprivnica, OIB: 62112914641.

Postupak jednostavne nabave provodi Upravni odjel za društvene djelatnosti i europske poslove.

Predmet jednostavne nabave je nabava računalne opreme za osnovne škole.

Procijenjena vrijednost jednostavne nabave iznosi 90.000,00 kuna (bez PDV- a).

Financijska sredstva za jednostavnu nabavu planirana su u Proračunu Grada Koprivnice za 2017. godinu, pozicije: 1000, 5348, 5358, 1720, 1942, 5383.

**II.**

Postupak jednostavne nabave provodi se sukladno članku 7. stavku l. Pravilnika.

Jednostavna nabava planirana je u Planu nabave za 2017. godinu, evidencijski broj nabave je: **118/17. JN.**

Kriterij odabira u ovom postupku jednostavne nabave je najniža cijena.

**III.**

U stručno povjerenstvo (u daljnjem tekstu: „Povjerenstvo“) u ovom postupku jednostavne nabave imenuju se:

1. Kristina Cvitić, dipl. oec.,
2. Snježana Jovanović Ćorić, dipl. soc. radnik,
3. Silvija Ferenc, mag. oec..

**IV.**

Odgovorna osoba javnog naručitelja je Mišel Jakšić, dipl. oec., zamjenik koji obnaša dužnost gradonačelnika Grada Koprivnice.

**V.**

Zadaća Povjerenstva je priprema i provedba postupka jednostavne nabave sukladno članku 6. stavku 3. Pravilnika, izrada potrebne dokumentacije za nabavu, izrada i slanje poziva za dostavu ponuda, otvaranje, pregled i ocjena ponuda, rangiranje ponuda prema kriteriju za odabir, predlaganje donošenja odluke o odabiru ili odluke o poništenju te obavljanje ostalih poslova potrebnih za provedbu postupka.

KLASA: 602-02/17-01/0015

URBROJ: 2137/01-04/5-17-1

Koprivnica, 17. svibnja 2017.

ZAMJENIK KOJI OBNAŠA

DUŽNOST GRADONAČELNIKA:

Mišel Jakšić, dipl. oec.

**OBRAZLOŽENJE**

Planom rashoda za nabavu proizvedene dugotrajne imovine i dodatna ulaganja na nefinancijskoj imovini u školama kojima je osnivač Grad Koprivnica za 2017. godinu kojeg je dana 29. ožujka 2017. godine donio zamjenik koji obnaša dužnost gradonačelnika (KLASA: 400-06/17-01/0001, URBROJ: 2137/01-04/2-17-9) predviđeno je točkom II. stavkom 2. alinejom 2. opremanje škola u iznosu 536.277,50 kn (sredstva su iskazana sa uključenim PDV-om).

Dio navedenih sredstva raspoređuju se po školama i to za:

1. Osnovnu školu „Antun Nemčić Gostovinski“ Koprivnica planira se nabava 17 stolnih računala i to za potrebe računovodstava i održavanja nastave.
2. Centar za odgoj, obrazovanje i rehabilitaciju „Podravsko sunce“ planira se nabava 2 prijenosna računala koji su potrebni za rad edukacijskih rehabilitatora, 1 monitor za računalo koje se nalazi u zbornici i 10 tableta za potrebe rada s djecom.
3. Umjetničku školu Fortunat Pintarić planirana se nabava 2 stolna računala za potrebe tajništva i računovodstva.
4. Osnovnu školu „Braća Radić“ Koprivnica planira se nabava 10 monitora i 1 prijenosnog računala koji su uništeni prilikom provale a potrebni su za opremanje informatičke učionice, zbornice i računovodstva škole.

Nabava će se provoditi sukladno odredbama Pravilnika o provođenju postupaka jednostavne nabave robe, radova i usluga Grada Koprivnice. Sredstva za nabavu planirana Planom nabave Grada Koprivnice za 2017. Godine, evidencijski broj nabave je: 118/17. JN.i evidentirana u Proračunu Grada Koprivnice za 2017. godinu.

Prvi korak za provođenje navedene nabave je donošenje Odluke o početku postupka i imenovanje stručnog povjerenstva za pripremu i provedbu postupka jednostavne nabave za nabavu računalne opreme za osnovne škole. Zadatak povjerenstva je priprema i provedba postupka jednostavne nabave sukladno članku 6. st. 3. Pravilnika. Izrada potrebne dokumentacije za nabavu, izrada i slanje poziva za dostavu ponuda, otvaranje, pregled i ocjena ponuda, rangiranje ponuda prema kriteriju za odabir, predlaganje odluke o odabiru ili odluke o poništenju te obavljanje ostalih poslova potrebnih za provedbu postupka.

Shodno svemu navedenom predlaže se Zamjeniku koji obnaša dužnost gradonačelnika Grada Koprivnice gosp. Mišel Jakšić donošenje Odluke o početku postupka i imenovanju stručnog povjerenstva za pripremu i provedbu postupka jednostavne nabave za nabavu računalne opreme za osnovne škole.

Nositelj izrade i predlagatelj akta:

Upravni odjel za društvene djelatnosti i

europske poslove:

Pročelnik:

Darko Ledinski, prof.